ร้านนี้เป็น1ในร้านริมโขงจังหวัดบึงกาฬที่วิวสวยมากค่ะ อาหารอร่อยแซ่บทุกอย่าง ที่สำคัญ บริการก็ดีเลิศค่ะ เสียดายที่ไม่ได้อยู่ในอำเภอเมือง มิฉะนั้น คนต้องเยอะกว่านี้มากแน่ๆค่ะ

**location**
ตัวอำเภอปากคาด จ.บึงกาฬ ริมแม่น้ำโขงที่มีลานกว้างขายของและเล่นกีฬา รวมถึงจุด Check in สำคัญ
ป้าย "ที่นี่ปากคาด" 

**Atmosphere**
ดีมากถึงมากที่สุด ไม่ใช่เพียงติดน้ำโขง แต่ดันอยู่ในเวิ้งที่เป็นโค้งของน้ำพอดี ยิ่งทำให้สวยขึ้นอย่างมาก ฝั่งตรงข้ามเป็นภูเขา มองเห็นพระอาทิตย์ตกดินงดงามมากค่ะ

บรรยากาศร้านเองก็น่านั่งค่ะ สะอาด โปร่ง ลมเย็นดีค่ะ 
เหมาะมากถ้ามาหลัง6โมงเย็นเป็นต้นไป

**Menu**
อร่อยแทบทุกอย่างจริงๆค่ะ สั่งเลย ไม่ผิดหวัง แต่จะไม่สั่งเมนูปลาน้ำโขงก็ไม่ได้ เพราะเป็นSignature
บนกระดานจะมีเมนูแนะนำ 10-20 อย่างเลยค่ะ ตามความชอบ และเป็นเมนูที่หลากหลายด้วย
สำหรับวันนี้ที่ทางร้านแนะนำแล้วนอยสั่งมานะคะ

- ทอดมันปลากราย
ฟังดูอาจเป็นเมนูหาทานได้ทั่วไป แต่ขอบอกว่า ทอดมันปลากรายที่นี่ไม่ธรรมดาแน่ๆค่ะ
ด้วยด้วยที่เนียนและชิ้นใหญ่มากๆค่ะ ปลากรายอัดแน่นจริงๆ ทอดมาจนเป็นสีน้ำตาลทอง น่าทานมากๆ
ตัวเนื้อก็ไม่เผ็ดเกินไปค่ะ  เนื้อแน่นทานเพลินมากจริงๆกับข้าวสวยร้อนๆ 

- ลาบปลาน้ำโขง
ปลาน้ำโขงจะเป็นปลากลุ่มเดียวกับปลาคัง แต่ด้วยหนังที่บางกว่า และเนื้อที่ร่วนกว่า ไม่แน่นเท่าปลาคัง
ทำลาบออกมาค่อนข้างอร่อยค่ะ ยิ่งซอยเป็นเล็กๆติดหนังเล็กน้อย เคี้ยวเพลินดีค่ะ
ที่นี่ลาบแห้งไปเล็กน้อย แต่รสชาติกลมกล่อมดีค่ะ หอมข้าวคั่ว ปลาก็สดและชิ้นใหญ่ ให้ปริมาณเยอะค่ะ

- ต้มยำปลาคัง
ปลาเนื้อแน่นชิ้นใหญ่ น้ำซุปเปรี้ยวเค็มเผ็ดพอดี มาในหม้อไฟร้อนๆค่ะ โดยรวมอร่อยได้มาตรฐานค่ะ

- กุ้งแช่น้ำปลา
อีกหนึ่งเมนูธรรมดาๆที่อร่อยอีกแล้ว ที่อร่อยเด็ดกว่าที่อื่นก็คือ เนื้อกุ้งที่ตัวใหญ่ แน่นแ่ละเด้งมากๆ
เคี้ยวเพลิน ไม่เหี่ยว ไม่หวงกุ้งเลย  น้ำจิ้มที่ราดก็เป็นซีฟู้ดรสเด็ดสูตรเฉพาะทางร้าน
แม้จะเผ็ดนำ แต่ก็อร่อยมากๆเลยทีเดียว  พิเศษกว่ากุ้งแช่น้ำปลาหลายๆร้านที่เคยทานมาค่ะ


นอกจากนี้ที่นี่ยังมีบริการเบียร์และเครื่องดื่มแอลกอฮอล์ ไว้ดื่มเคล้ากับบรรยากาศริมแม่น้ำโขง
ชมพระอาทิตย์ตกดินยามเย็น (แต่ในช่วงกลางวันที่แดดร้อน แนะนำนั่งในห้องแอร์ค่ะ แต่ก็จะไม่ได้
ซึมซับบรรยากาศอะไรเลยค่ะ ควรมามื้อเย็นมากที่สุดค่ะ )

**service**
บริการดี ยิ้มแย้มค่ะ รวดเร็ว และให้คำแนะนำต่างๆได้ดีมาก
เราไปตอนที่พระอาทิตย์ยังไม่ตกดินดี ค่อนข้างร้อน ทางร้านก็จัดสำรองที่นั่งเอาไว้ให้
และให้ไปนั่งทานในห้องแอร์ก่อน แล้วรอเวลาที่เหมาะสม วิวกำลังดี ก็มาจัดแจ้งย้ายที่นั่งให้
ด้วยความยิ้มแย้มและเต็มใจค่ะ  รู้สึกประทับใจตรงจุดนี้มาก ที่ให้ความสำคัญกับลูกค้าค่ะ 

**Price**
ราคากลางๆค่ะ ไม่แรงมาก สำหรับเมนูปลา ริมแม่น้ำโขง ราคา 100-200 บาท / จาน
ถือว่าเป็นราคาที่ accepted ค่ะ 
